pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การประชุมคณะกรรมการพัฒนาการของธนาคารโลก ครั้งที่ 95 ณ กรุงวอชิงตัน ดี.ซี. ประเทศสหรัฐอเมริกา
วันพุธที่ 19 เมษายน 2560
การประชุมคณะกรรมการพัฒนาการของธนาคารโลก ครั้งที่ 95 ณ กรุงวอชิงตัน ดี.ซี. ประเทศสหรัฐอเมริกา
รมว.คลัง ในฐานะผู้ว่าการธนาคารโลกของไทย เป็นหัวหน้าคณะผู้แทนไทย ร่วมการประชุมคณะกรรมการพัฒนาการของธนาคารโลก ครั้งที่ 95 และการประชุมอื่นๆ ที่เกี่ยวข้อง ในระหว่างวันที่ 20-22 เมษายน 2560 ณ กรุงวอชิงตัน ดี.ซี. ประเทศสหรัฐอเมริกา
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงว่า นายอภิศักดิ์ ตันติวรวงศ์ รัฐมนตรีว่าการกระทรวงการคลัง ในฐานะผู้ว่าการธนาคารโลกของไทย จะเป็นหัวหน้าคณะผู้แทนไทย เข้าร่วมการประชุมคณะกรรมการพัฒนาการของธนาคารโลก ครั้งที่ 95 (95th Development Committee) และการประชุมอื่นๆ ที่เกี่ยวข้อง ในระหว่างวันที่ 20-22 เมษายน 2560 ณ กรุงวอชิงตัน ดี.ซี. ประเทศสหรัฐอเมริกา ดังนี้
1) การประชุมคณะกรรมการพัฒนาการของธนาคารโลก ครั้งที่ 95 (95th Development Committee Meeting) เป็นการประชุมของผู้ว่าการธนาคารโลก เพื่อหารือถึงการปรับปรุงแนวทางการสนับสนุนการเงินเพื่อการพัฒนาเพื่อให้บรรลุเป้าหมายการพัฒนาที่ยั่งยืน (Sustainable Development Goals: SDGs) ในปี ค.ศ. 2030 รวมถึงรับทราบความคืบหน้าในการดําเนินการและทางเลือกในการเพิ่มบทบาทของสถาบันการเงินในกลุ่มธนาคารโลก เพื่อให้บรรลุเป้าหมายในการลดปัญหาความยากจนและการสร้างความเท่าเทียมทางเศรษฐกิจจากผลของการพัฒนา ซึ่งรัฐมนตรีว่าการกระทรวงการคลังของไทยจะเป็นผู้แทนกลุ่มเอเชียตะวันออกเฉียงใต้ในการให้ความเห็นของกลุ่มออกเสียงในการประชุมดังกล่าว
2) การประชุมร่วมของผู้ว่าการของประเทศสมาชิกกลุ่มออกเสียงเอเชียตะวันออกเฉียงใต้ของธนาคารโลกและกองทุนการเงินระหว่างประเทศ (IMF-WB Governors Joint Meeting of the South East Asia Voting Group) โดยรัฐมนตรีว่าการกระทรวงการคลังในฐานะผู้ว่าการของไทยในกลุ่มธนาคารโลก และผู้ว่าการธนาคารแห่งประเทศไทยในฐานะผู้ว่าการของไทยในกองทุนการเงินระหว่างประเทศ จะเข้าร่วมประชุมเพื่อรับทราบรายงานเกี่ยวกับความคืบหน้าการดําเนินงานและมอบหมายแนวทางการดําเนินงานที่สําคัญ ในอนาคตของสํานักงานกรรมการบริหารประจํากลุ่มออกเสียงฯ ในทั้งสององค์กร
นอกจากนี้ รัฐมนตรีว่าการกระทรวงการคลังยังมีกําหนดพบปะกับสภาธุรกิจสหรัฐอเมริกา-อาเซียน (US-ASEAN Business Council) และสภาธุรกิจเพื่อความเข้าใจนานาชาติ (Business Council for International Understanding) เพื่อประชาสัมพันธ์ถึงนโยบายของรัฐบาลและการดําเนินนโยบายด้านการเงินและการคลังเพื่อส่งเสริมการลงทุนในประเทศไทย
สํานักนโยบายเศรษฐกิจระหว่างประเทศ สํานักงานเศรษฐกิจการคลัง
โทร 0 2273 9020 ต่อ 3607
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-สรุปสาระการประชุมทวิภาคี ไทย-ลาว วันที่ ๔ เมษายน ๒๕๖๑
วันพฤหัสบดีที่ 5 เมษายน 2561
สรุปสาระการประชุมทวิภาคี ไทย-ลาว วันที่ ๔ เมษายน ๒๕๖๑
สรุปสาระการประชุมทวิภาคี ไทย-ลาว วันที่ ๔ เมษายน ๒๕๖๑
ฯพณฯ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อมและคณะ ได้เข้าพบและหารือทวิภาคีกับ ฯพณฯ สมมาด พลเสนา (H.E. Mr.Sommad Pholsena) รัฐมนตรีว่าการกระทรวงทรัพยากรธรรมชาติและสิ่งแวดล้อมแห่งสาธารณรัฐประชาธิปไตยประชาชนลาว เมื่อวันที่ ๔ เมษายน ๒๕๖๑ ณ ห้องจําปา โรงแรมสกขา รีสอร์ท แอนด์ คอนเวนชัน เซ็นเตอร์ จังหวัดเสียมราฐ ราชอาณาจักรกัมพูชา โดยทั้งสองฝ่ายได้หารือประเด็นสําคัญ ได้แก่ ๑) การจัดตั้งสวนรุกขชาติและศูนย์การเรียนรู้เพื่อเสริมสร้างความตระหนักเรื่องการอนุรักษ์ คุ้มครองสิ่งแวดล้อม ๒) กระบวนการ วิธีการดําเนินงาน และตัวอย่างความสําเร็จของการจัดทําการประเมินผลกระทบสิ่งแวดล้อม ๓) การจัดการ ควบคุมมลพิษที่ปนเปื้อนสินค้า และขยะอิเล็กทรอนิกส์ ๔) การแลกเปลี่ยนเรียนรู้การบริหารจัดการบ่อขยะระหว่างไทย-ลาว และ ๕) การเสริมสร้างศักยภาพบุคลากรในด้านการจัดการ การคุ้มครองสิ่งแวดล้อม และการแก้ไขปัญหาสารปนเปื้อนในอาหารและธรรมชาติ เพื่อความปลอดภัยของผู้บริโภคและได้มาตรฐานสากล
นอกจากนี้ ที่ประชุมได้ร่วมหารือความร่วมมือด้านการจัดการทรัพยากรน้ํา โดยเฉพาะแม่น้ําโขง ซึ่งจะมีการแลกเปลี่ยนเรียนรู้ระบบติดตามและพยากรณ์ข้อมูลด้านอุทกวิทยาของแม่น้ําโขงของลาว เพื่อสนับสนุนข้อมูลการบริหารจัดการและแจ้งข้อมูลข่าวสารให้ภาคประชาชนของไทยทราบ เพื่อการปรับตัวและลดความเสียหายได้ ยกตัวอย่างเช่น การพัฒนาแอพพลิเคชั่นสําหรับการแบ่งปันข้อมูลและการพยากรณ์ข้อมูล โดยได้มอบหมายให้กรมทรัพยากรน้ําของไทยและลาวไปหารือในรายละเอียดต่อไป
ทั้งนี้ การประชุมดําเนินไปด้วยความเรียบร้อย อย่างฉันมิตร และในตอนท้ายได้มีการมอบของ ที่ระลึก และถ่ายภาพร่วมกัน
รัฐบาลไทย-ข่าวทำเนียบรัฐบาล-กรมศุลกากรสร้าง เรือตรวจการณ์ทางทะเล “ศุลกากร ๘๐๗” คาดช่วยเสริมศักยภาพในการปฏิบัติหน้าที่ทางทะเล
วันพุธที่ 30 มกราคม 2562
กรมศุลกากรสร้าง เรือตรวจการณ์ทางทะเล “ศุลกากร ๘๐๗” คาดช่วยเสริมศักยภาพในการปฏิบัติหน้าที่ทางทะเล
วันนี้ (วันอังคารที่ 29 มกราคม 2562) นายกฤษฎา จีนะวิจารณะ อธิบดีกรมศุลกากร เป็นประธานในพิธีวางกระดูกงูเรือตรวจการณ์ทางทะเล “ศุลกากร ๘๐๗” ณ อู่ต่อเรือ บริษัท มาร์ซัน จํากัด (มหาชน) อําเภอเมืองสมุทรปราการ จังหวัดสมุทรปราการ
นายกฤษฎา จีนะวิจารณะ อธิบดีกรมศุลกากร เผยว่า ด้วยกรมศุลกากรมีภารกิจสําคัญ ในการรักษาผลประโยชน์ของชาติทางทะเล และช่วยเหลือประชาชนที่ประสบภัยพิบัติทางทะเล พร้อมทั้งรักษากฎหมายทางทะเลในฐานะหน่วยงานหลักของศูนย์ประสานการปฏิบัติในการรักษาผลประโยชน์ของชาติทางทะเล ดังนั้นเพื่อให้การดําเนินงานเป็นไปอย่างมีประสิทธิภาพ กรมศุลกากร โดยฝ่ายยานพาหนะทางน้ํา ส่วนสืบสวนปราบปราม ๒ สํานักสืบสวนและปราบปราม จึงมีความประสงค์ในการจัดทําเรือตรวจการณ์ทางทะเล “ศุลกากร ๘๐๗”ขึ้น ซึ่งเป็นการทดแทนเรือศุลกากรที่ต้องทําการปลดระวาง ทั้งยังเป็นการเสริมสร้างขีดความสามารถในการปฏิบัติงานของเจ้าหน้าที่ศุลกากรในการป้องกันและปราบปรามการลักลอบหนีศุลกากร การกระทําความผิดเกี่ยวกับปิโตรเลียมและยาเสพติดทางทะเลให้มีประสิทธิภาพมากยิ่งขึ้น ทั้งนี้เรือตรวจการณ์ที่จะต่อขึ้นใหม่มีรัศมีทําการทั้งใกล้และไกล ซึ่งจะทําให้การช่วยเหลือประชาชนที่ประสบภัยพิบัติทางทะเลและการรักษากฎหมายทางทะเล ตลอดจนการกํากับดูแลโครงการจําหน่ายน้ํามันดีเซล (สีเขียว) สําหรับชาวประมงในเขตต่อเนื่องของราชอาณาจักรไทย สามารถดําเนินการได้อย่างทั่วถึงและต่อเนื่อง รวดเร็ว มีประสิทธิภาพ และยังสามารถตรวจสอบการจําหน่ายน้ํามันดีเซลแก่ชาวประมงให้ถูกต้องตามระเบียบข้อบังคับที่ทางราชการกําหนดอีกด้วย
สําหรับเรือตรวจการณ์ทางทะเล “ศุลกากร ๘๐๗” มีขนาดลําเรือ 80 ฟุต โดยมีความยาวตลอดลํา 25 เมตร ความกว้างกลางลํา 5.90 เมตร กินน้ําลึกตัวเรือ กึ่งกลางลํา ๑.๑๐ เมตร ความเร็วสูงสุด (HALF LOAD) ไม่ต่ํากว่า 30 น็อต ความเร็วสูงสุดต่อเนื่อง ไม่ต่ํากว่า 27 น็อต ระยะทําการ ไม่ต่ํากว่า ๖๐๐ ไมล์ทะเล ซึ่งกรมศุลกากรได้ว่าจ้างบริษัท มาร์ซัน จํากัด (มหาชน) ให้เป็นผู้ดําเนินการต่อเรือดังกล่าว และคาดว่าจะแล้วเสร็จภายในวันที่ 19 กันยายน 2562 โดยเมื่อแล้วเสร็จแล้วจํานําเข้าประจําการในทะเลฝั่งอันดามันในลําดับต่อไป
ท่านสามารถติดตามการเผยแพร่ข้อมูลข่าวสารของกรมศุลกากรที่ถูกต้องตรงประเด็นได้ 4 ช่องทาง ดังนี้
Description: C:\Users\108253\Downloads\8305403801879.jpg1. website : https://www.customs.go.th
2. Facebook : https://www.facebook.com/customsdepartment.thai/
3. Youtube : https://www.youtube.com/theprcustoms
4. Line Official Account
รัฐบาลไทย-ข่าวทำเนียบรัฐบาล-สธ.สร้างความเข้มแข็ง พชอ. เน้นบูรณาการทุกภาคส่วน แก้ปัญหาตามบริบทพื้นที่
วันพุธที่ 28 พฤศจิกายน 2561
สธ.สร้างความเข้มแข็ง พชอ. เน้นบูรณาการทุกภาคส่วน แก้ปัญหาตามบริบทพื้นที่
กระทรวงสาธารณสุข เร่งสร้างความเข้มแข็งคณะกรรมการพัฒนาคุณภาพชีวิตระดับอําเภอ ปี 2562 ด้วยแนวคิด “อําเภอสุขใจ : เส้นทางการพัฒนา พชอ. สู่ความยั่งยืน” เน้นบูรณาการทุกภาคส่วนทั้งรัฐและเอกชน ร่วมแก้ไขปัญหาตามบริบทในพื้นที่ ในปีงบประมาณ 2561 ขับเคลื่อน 2,400
กระทรวงสาธารณสุข เร่งสร้างความเข้มแข็งคณะกรรมการพัฒนาคุณภาพชีวิตระดับอําเภอ ปี 2562 ด้วยแนวคิด “อําเภอสุขใจ : เส้นทางการพัฒนา พชอ. สู่ความยั่งยืน” เน้นบูรณาการทุกภาคส่วนทั้งรัฐและเอกชน ร่วมแก้ไขปัญหาตามบริบทในพื้นที่ ในปีงบประมาณ 2561 ขับเคลื่อน 2,400 โครงการ
วันนี้ (28 พฤศจิกายน 2561) ที่โรงแรมมิราเคิล แกรนด์คอนเวนชั่น กรุงเทพฯ นายแพทย์สุขุม กาญจนพิมาย ปลัดกระทรวงสาธารณสุข เป็นประธานเปิดการประชุมการพัฒนาคณะกรรมการพัฒนาคุณภาพชีวิตระดับอําเภอ (พชอ.) ปีงบประมาณ 2562 ด้วยแนวคิด “อําเภอสุขใจ : เส้นทางการพัฒนา พชอ. สู่ความยั่งยืน” โดยการประชุมครั้งนี้ มีผู้เข้าร่วมประชุมทั้งสิ้น 1,150 คน ประกอบด้วย สาธารณสุขอําเภอทุกแห่งทั่วประเทศ นายแพทย์สาธารณสุขจังหวัดและผู้รับผิดชอบงาน พชอ. ระดับจังหวัดและผู้เกี่ยวข้อง
นายแพทย์สุขุมกล่าวว่า คณะกรรมการพัฒนาคุณภาพชีวิตระดับอําเภอ (พชอ.) ได้พัฒนาชีวิตความเป็นอยู่และสุขภาพของประชาชนในอําเภอ เป็นการปฏิรูปการแก้ไขปัญหาประชาชนตามบริบทของแต่ละพื้นที่ ตามแนวคิด คนไทย ใส่ใจดูแลกัน มีเป้าหมายพัฒนาให้เกิดคุณภาพชีวิตที่ดีและลดความเหลื่อมล้ํา มีการบูรณาการการทํางานร่วมกันของส่วนราชการ องค์กร และประชาชนในอําเภอ เกิดเป็นวัฒนธรรม “คนอําเภอเดียวกันไม่ทอดทิ้ง” ข้อมูลในปี 2561 ได้ขับเคลื่อนโครงการพัฒนาคุณภาพชีวิตอย่างมีส่วนร่วมครบทั้ง 878 อําเภอ รวม 2,400 โครงการ อาทิ การดูแลผู้สูงอายุ 461 โครงการ อุบัติเหตุ 415 โครงการ การจัดการขยะและสิ่งแวดล้อม 408 โครงการ
นายแพทย์สุขุมกล่าวต่อว่า สําหรับในปีงบประมาณ 2562 กระทรวงสาธารณสุขได้เร่งสร้างความเข้มแข็งการดําเนินงาน พชอ. โดยสนับสนุนงบประมาณ และกําหนดนโยบายให้ พชอ.เป็นแกนหลักขับเคลื่อนกระบวนการทํางาน เชื่อมประสาน รพ.สต.ติดดาว คลินิกหมอครอบครัว และชุมชน ยกระดับคุณภาพบริการปฐมภูมิให้ประชาชนได้รับบริการ “ทุกคน ทุกที่ ทุกอย่าง ทุกเวลาด้วยเทคโนโลยี” และแก้ไขปัญหาที่สําคัญในพื้นที่ที่กระทบคุณภาพชีวิต รวมทั้งให้เขตสุขภาพจัดทีมเยี่ยมเสริมพลัง ระดับจังหวัดให้นายแพทย์สาธารณสุขจังหวัดเป็นพี่เลี้ยงสนับสนุนและบริหารจัดการงบประมาณ และระดับอําเภอ มีนายอําเภอเป็นประธาน พชอ. สาธารณสุขอําเภอเป็นเลขา จัดประชุมอย่างน้อย 3 เดือนต่อครั้ง ร่วมคิด ร่วมแก้ไขปัญหาตามบริบทของพื้นที่ ซึ่งในปีนี้ ได้ให้กรมวิชาการได้แก่ กรมควบคุมโรค กรมอนามัย กรมสุขภาพจิต และกรมสนับสนุนบริการสุขภาพ ร่วมสนับสนุน เป็นที่ปรึกษาการดําเนินงาน พชอ.
สําหรับเป้าหมายของการดําเนินงาน พชอ.ในปีงบประมาณ 2562 เน้น 7 ประเด็น คือ 1.โครงการพระราชดําริและหลักปรัชญาของเศรษฐกิจพอเพียง 2.โครงการพระราชดําริ ในสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 เช่น โครงการจิตอาสาพระราชทานตามแนวพระราชดําริ “เราทําความดี ด้วยหัวใจ” 3.โครงการในพระบรมวงศานุวงศ์ 4.การดูแล เด็ก เยาวชน ผู้สูงอายุ ผู้พิการ ผู้ด้อยโอกาส และผู้เปราะบาง 5.การสนับสนุนขับเคลื่อนโครงการไทยนิยม ยั่งยืน 6.การป้องกัน อุบัติภัยทางถนน และ 7. การพัฒนาและแก้ปัญหาตามบริบทพื้นที่
****************************** 28พฤศจิกายน 2561
*********************************** 28 พฤศจิกายน 2561
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดพิธีบำเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันศุกร์ที่ 13 ตุลาคม 2560
กระทรวงอุตสาหกรรม จัดพิธีบําเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
กระทรวงอุตสาหกรรม จัดพิธีบําเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ บริเวณอาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ไทยครองอันดับ 1 ประเทศที่ฟื้นตัวและรับมือโควิด-19 ดีที่สุดในโลก
วันจันทร์ที่ 3 สิงหาคม 2563
ไทยครองอันดับ 1 ประเทศที่ฟื้นตัวและรับมือโควิด-19 ดีที่สุดในโลก
วันจันทร์ที่ 3 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทย ได้รับการจัดอันดับให้เป็นประเทศที่ฟื้นตัวและรับมือกับการระบาดของโรคโควิด-19 เป็นอันดับ 1 ของโลก จาก 184 ประเทศทั่วโลก ตามดัชนี Global COVID-19 Index (GCI) ของ กระทรวงวิทยาศาสตร์ เทคโนโลยีและนวัตกรรม ประเทศมาเลเซีย โดยมีคะแนนดีที่สุด ในสองมิติ คือ ด้านการฟื้นตัวจากสถานการณ์ของโรคโควิด-19 ที่บรรเทาการระบาดของไวรัสได้ก้าวหน้าที่สุดในโลก และด้านความรุนแรงของสถานการณ์โรคโควิด-19 เป็นประเทศที่รับมือกับวิกฤตได้ดี โดยมีการติดเชื้อต่ํา และมีผู้เสียชีวิตน้อยเมื่อเทียบกับจํานวนประชากร สะท้อนให้เห็นว่าประเทศไทยมีระบบการป้องกันและควบคุมโรคที่เข้มแข็งและเป็นที่ยอมรับในระดับสากล
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“พล.ต.อ.อดุลย์” เปิดตัว “ประชารัฐรวมพลัง สร้างยุวแรงงาน” เยาวชนสนใจสมัครทำงานปิดเทอมคึกคัก
วันพฤหัสบดีที่ 22 กุมภาพันธ์ 2561
“พล.ต.อ.อดุลย์” เปิดตัว “ประชารัฐรวมพลัง สร้างยุวแรงงาน” เยาวชนสนใจสมัครทํางานปิดเทอมคึกคัก
รมว.แรงงาน Kick Off โครงการ “ประชารัฐรวมพลัง สร้างยุวแรงงาน” จับมือสถานประกอบการ ส่งเสริมการมีงานทําให้นักเรียน นักศึกษาช่วงปิดเทอม เสริมสร้างประสบการณ์ทํางาน รองรับตลาดแรงงานในอนาคต
วันที่ 22 กุมภาพันธ์ 2561 เวลา 10.00 น. พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีเปิดโครงการ “ประชารัฐรวมพลัง สร้างยุวแรงงาน” พร้อมด้วยนายจรินทร์ จักกะพาก ปลัดกระทรวงแรงงาน และคณะผู้บริหารกระทรวงแรงงาน ณ ห้องประชุมจอมพล ป. พิบูลสงคราม ชั้น 5 อาคารกระทรวงแรงงาน โดยกล่าวว่า โครงการดังกล่าวถือเป็นโครงการสําคัญของรัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ที่มีวัตถุประสงค์เพื่อส่งเสริมการมีงานทําให้แก่นักเรียน นักศึกษา ในช่วงปิดภาคเรียนหรือช่วงว่างจากการเรียน ซึ่งเป็นการทํางานในรูปแบบประชารัฐ ที่มีการบูรณาการร่วมกันระหว่างหน่วยงานต่างๆ ในกระทรวงแรงงานกับภาคเอกชนและสถานศึกษา อันเป็นการส่งเสริมให้นักเรียน นักศึกษาได้ใช้เวลาว่างให้เป็นประโยชน์ เสริมสร้างประสบการณ์การทํางานจริง มีรายได้ระหว่างเรียน จากการประกอบอาชีพที่เหมาะสม สามารถแบ่งเบาภาระของผู้ปกครองและเป็นการเตรียมความพร้อมให้แก่นักเรียน นักศึกษา เพื่อรองรับการเข้าสู่ตลาดแรงงานในอนาคต โดยมีสถานประกอบการมาสาธิตวิธีการปฏิบัติงานจริง จํานวน 5 แห่ง ได้แก่ บริษัท เซ็นทรัล เรสตรองส์ กรุ๊ป จํากัด บริษัท ฟู้ด แพชชั่น จํากัด บริษัท ปตท.จํากัด (มหาชน) บริษัท เดอะไมเนอร์ ฟู้ด กรุ๊ป จํากัด และบริษัท ซีพีออลล์ จํากัด (มหาชน)
พล.ต.อ. อดุลย์ฯ กล่าวเพิ่มเติมว่า ขณะนี้มีผู้ประกอบการเข้าร่วมโครงการกว่า 700 แห่ง ทั่วประเทศ มีตําแหน่งงานรองรับกว่า 30,000 อัตรา เมื่อเด็กและเยาวชนสมัครงานแล้ว จะมีการปฐมนิเทศ เพื่อเข้าสู่กระบวนการปฏิบัติงานจริง เด็กและเยาวชนที่เข้าร่วมโครงการดังกล่าวจะได้รับประสบการณ์ทางสังคม รู้จักการปรับตัว ฝึกความอดทน มีระเบียบวินัย และรู้จักคุณค่าของเงิน ทั้งนี้ ได้มอบหมายให้สถานประกอบการจัดทําคู่มือการปฏิบัติงาน การดูแลด้านสวัสดิการ รวมถึงการคุ้มครองด้านความปลอดภัยในการทํางานตามที่กฎหมายกําหนด รวมถึงจัดให้มีพี่เลี้ยงคอยแนะนําเกี่ยวกับการทํางาน และเมื่อเสร็จสิ้นการทํางานจะได้รับวุฒิบัตรพร้อมกับคู่มือในการปฏิบัติงาน โดยในวันนี้มีนักเรียน นักศึกษาพร้อมผู้ปกครองราว 600 คน มาเข้าร่วมกิจกรรมและสมัครงานกับบริษัทฯ ที่มาเปิดรับกว่า 10 บริษัท ซึ่งได้รับความสนใจร่วมสมัครงานอย่างคึกคัก
นักเรียน นักศึกษาที่สนใจ สามารถสอบถามรายละเอียดหรือติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือ โทรสายด่วนกระทรวงแรงงาน 1506 กด 2
--------------------------------
รัฐบาลไทย-ข่าวทำเนียบรัฐบาล-กรมวิทยาศาสตร์การแพทย์ เฝ้าระวังเชื้อไวรัสก่อโรคโควิด 19 ในกลุ่มตัวอย่างผู้ป่วยอาการคล้ายไข้หวัดใหญ่ [กระทรวงสาธารณสุข]
วันศุกร์ที่ 22 พฤษภาคม 2563
กรมวิทยาศาสตร์การแพทย์ เฝ้าระวังเชื้อไวรัสก่อโรคโควิด 19 ในกลุ่มตัวอย่างผู้ป่วยอาการคล้ายไข้หวัดใหญ่ [กระทรวงสาธารณสุข]
กรมวิทยาศาสตร์การแพทย์ เฝ้าระวังเชื้อไวรัสก่อโรคโควิด 19 ในกลุ่มตัวอย่างผู้ป่วยอาการคล้ายไข้หวัดใหญ่
กรมวิทยาศาสตร์การแพทย์ กระทรวงสาธารณสุข เผยผลเฝ้าระวังเชื้อไวรัสก่อโรคโควิด 19 ในกลุ่มตัวอย่างผู้ป่วยอาการคล้ายไข้หวัดใหญ่ โดยร่วมมือกับกองระบาดวิทยา กรมควบคุมโรค และโรงพยาบาลเครือข่าย 20 แห่งทั่วประเทศ ตั้งแต่วันที่ 1 กุมภาพันธ์ - 17 พฤษภาคม 2563 จํานวน 889 ตัวอย่าง ผลการตรวจทางห้องปฏิบัติการไม่พบเชื้อไวรัสก่อโรคโควิด 19 ในกลุ่มตัวอย่างดังกล่าว
นายแพทย์โอภาส การย์กวินพงศ์ อธิบดีกรมวิทยาศาสตร์การแพทย์ กล่าวว่า นายอนุทิน ชาญวีรกูลรองนายกรัฐมนตรี และรัฐมนตรีว่าการกระทรวงสาธารณสุข มีนโยบายปกป้องสุขภาพของประชาชนและบุคลากรทางการแพทย์ไม่ให้เจ็บป่วยและเสียชีวิตด้วยโรคไข้หวัดใหญ่ ซึ่งช่วงนี้เป็นช่วงหน้าฝนอาจจะมีการระบาดของไข้หวัดใหญ่ และไม่ต้องการให้มีการระบาดทั้งโควิดและไข้หวัดใหญ่ โดยการรณรงค์ฉีดวัคซีนป้องกันโรคไข้หวัดใหญ่ให้กับประชาชน 7 กลุ่มเสี่ยงและบุคลากรทางการแพทย์ ตั้งแต่วันที่ 1 พฤษภาคม จนถึง 31 สิงหาคม 2563 ทั้งนี้ข้อมูลขององค์การอนามัยโลก (WHO) ระบุว่าผู้ที่ติดเชื้อไวรัสโคโรนา 2019 และไข้หวัดใหญ่ มักมีอาการผิดปกติในระบบทางเดินหายใจเหมือนกัน เช่น มีไข้ ไอ น้ํามูกไหล แม้ว่าจะมีอาการเหมือนกันหลายอย่าง แต่เกิดจากเชื้อไวรัสต่างสายพันธุ์กัน เนื่องจากความคล้ายคลึงกันดังกล่าว จึงยากที่จะระบุโรคได้โดยดูตามอาการเพียงอย่างเดียว ดังนั้นจึงจําเป็นต้องตรวจทางห้องปฏิบัติการเพื่อยืนยันว่าติดโรคโควิด 19 หรือไม่
ศูนย์ไข้หวัดใหญ่แห่งชาติ กรมวิทยาศาสตร์การแพทย์ ได้ดําเนินการเฝ้าระวังเชื้อไวรัสก่อโรคโควิด 19 ในกลุ่มตัวอย่างผู้ป่วยอาการคล้ายไข้หวัดใหญ่ โดยความร่วมมือกับกองระบาดวิทยา กรมควบคุมโรค และโรงพยาบาลเครือข่าย 20 แห่ง ทั่วประเทศ ได้แก่ รพ.เกาะสมุย รพ.ด่านขุนทด รพ.นครพนม รพ.นครพิงค์ รพ.พระจอมเกล้า เพชรบุรี รพ.พระนครศรีอยุธยา รพ.พระนารายณ์มหาราช รพ.พระปกเกล้า รพ.มหาราชนครศรีธรรมราช รพ.มหาสารคาม รพ.แม่จัน รพ.ยโสธร รพ.เลย รพ.วชิระภูเก็ต รพ.สันป่าตอง รพ.ตรัง รพ.ประจวบคีรีขันธ์ รพ.หนองคาย รพ.ราชบุรี และสถาบันบําราศนราดูร ตั้งแต่วันที่ 1 กุมภาพันธ์ จนถึงวันที่ 17 พฤษภาคม 63 จํานวน 889 ตัวอย่าง จําแนกเป็นรายภาคดังนี้ ภาคกลาง 363 ตัวอย่าง ภาคเหนือ 92 ตัวอย่าง ภาคใต้ 150 ตัวอย่าง และภาคตะวันออกเฉียงเหนือ 284 ตัวอย่าง ผลการตรวจทางห้องปฏิบัติการไม่พบเชื้อไวรัสก่อโรคโควิด 19 ในกลุ่มตัวอย่างดังกล่าว
นายแพทย์โอภาส กล่าวต่อว่า ศูนย์ไข้หวัดใหญ่แห่งชาติ (Thai National Influenza Center) กรมวิทยาศาสตร์การแพทย์ เป็นห้องปฏิบัติการเครือข่ายเฝ้าระวังไข้หวัดใหญ่ที่ได้รับการแต่งตั้งจากองค์การอนามัยโลก (WHO) ตั้งแต่ปี พ.ศ.2515 และยังเป็นห้องปฏิบัติการอ้างอิงในภูมิภาคเอเชียตะวันออกเฉียงใต้ขององค์การอนามัยโลกด้านไข้หวัดใหญ่ โดยมีบทบาทและหน้าที่ในการเฝ้าระวังการเปลี่ยนแปลงของตัวเชื้อไวรัสไข้หวัดใหญ่และส่งตัวอย่างเชื้อที่มีความผิดปกติ หรือเปลี่ยนแปลงไปจากเดิมส่งไปยังองค์การอนามัยโลกอย่างสม่ําเสมอ และศึกษาติดตามการแพร่ระบาดและการเปลี่ยนแปลงสายพันธุ์ ทําให้ได้ข้อมูลอุบัติการณ์ของตัวเชื้อตามฤดูกาล และการกระจายของตัวเชื้อตามลักษณะภูมิอากาศของแต่ละภาค ศึกษาและเฝ้าระวังการดื้อยา เพื่อเป็นประโยชน์ต่อการควบคุมป้องกันโรค และการบริหารวัคซีนของประเทศให้เหมาะสมกับคนไทย
รัฐบาลไทย-ข่าวทำเนียบรัฐบาล-กระทรวงดิจิทัลฯ ย้ำแนวปฏิบัติแก่ผู้ใช้สื่อสังคมออนไลน์ ป้องกันการถูกแฮกข้อมูลจากมิจฉาชีพ
วันพุธที่ 26 กรกฎาคม 2560
กระทรวงดิจิทัลฯ ย้ําแนวปฏิบัติแก่ผู้ใช้สื่อสังคมออนไลน์ ป้องกันการถูกแฮกข้อมูลจากมิจฉาชีพ
กระทรวงดิจิทัลฯ
กระทรวงดิจิทัลฯ เตือนประชาชน หลังพบมีการแฮกข้อมูลของผู้ใช้สื่อสังคมออนไลน์อย่างต่อเนื่อง โดยเฉพาะ “เฟซบุ๊ก” สร้างความเสียหายแก่ผู้ใช้งานจํานวนมาก ย้ําแนวทางป้องกันการโดนแฮกข้อมูลที่ดีที่สุด คือ อย่าป้อนข้อมูลสําคัญไว้ในสื่อสังคมออนไลน์เด็ดขาด แนะเปลี่ยนรหัสผ่านเป็นระยะ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เปิดเผยว่า ปัจจุบันสื่อสังคมออนไลน์ต่างๆ โดยเฉพาะ “เฟซบุ๊ก” กลายเป็นเป้าหมายในการแฮกข้อมูลของกลุ่มมิจฉาชีพ ซึ่งมีคดีให้เห็นอย่างต่อเนื่อง โดยการแฮกเฟซบุ๊กหรือสื่อสังคมออนไลน์ต่างๆ เกิดขึ้นได้จากหลายกรณี อาทิ การถูกแฮกโดยแฮกเกอร์ ถูกคนรู้จักแฮก หรือโทรศัพท์มือถือหาย เป็นต้น แต่ไม่ว่าจะเกิดขึ้นจากสาเหตุใด ส่งผลให้ผู้ใช้งานสื่อสังคมออนไลน์เหล่านั้นได้รับความเสียหายทั้งสิ้น
สําหรับวิธีการป้องกันการถูกแฮกข้อมูลบนเฟซบุ๊ก หรือสื่อสังคมออนไลน์อื่นๆ นั้น มีดังนี้ 1.พยายามอย่าทําโทรศัพท์มือถือหาย 2.อย่าบันทึกรหัสผ่านสําหรับเข้าใช้งานเฟซบุ๊กหรือสื่อสังคมออนไลน์ไว้ในบราวเซอร์ของคอมพิวเตอร์ 3. ควรเลือกใช้ Wi-Fi ของผู้ให้บริการที่มีความน่าเชื่อถือ แต่อย่างไรก็ตาม มีโอกาสที่จะถูกดักรหัสผ่านได้ ดังนั้น วิธีการที่ปลอดภัยที่สุดคือการใช้อินเทอร์เน็ต 3G/4G ของเครื่องโทรศัพท์มือถือ 4.ควรใช้งานเฟซบุ๊ก หรือสื่อสังคมออนไลน์ ผ่านทางแอปพลิเคชั่นสื่อสังคมออนไลน์นั้นๆ บนสมาร์ทโฟนหรือแท็บเล็ตจะดีที่สุด พยายามหลีกเลี่ยงการใช้งานผ่านเครื่องคอมพิวเตอร์แบบตั้งโต๊ะ หรือ PC (ยกเว้นเป็นเครื่อง PC ส่วนตัวที่บ้าน) 5.เพิ่มเบอร์โทรศัพท์บุคคลที่เราไว้ใจได้ เช่น พ่อแม่ ลงในบัญชีเฟซบุ๊กหรือสื่อสังคมออนไลน์ที่ใช้งาน เพื่อเอาไว้ยืนยันกรณีลืมรหัสผ่าน หรือกรณีที่เฟซบุ๊กหรือสื่อสังคมออนไลน์เหล่านั้นมีปัญหาไม่สามารถเข้าใช้งานได้ 6.อย่าใส่เบอร์โทรศัพท์ของสมาร์ทโฟนที่มีบัญชีเฟซบุ๊กหรือสื่อสังคมออนไลน์นั้นๆ เพราะหากผู้ไม่หวังดีครอบครองโทรศัพท์ของท่าน ก็จะสามารถเปลี่ยนรหัสผ่าน พร้อมให้ส่งรหัสใหม่เข้ามาในโทรศัพท์เครื่องนั้นได้ ซึ่งจะทําให้มิจฉาชีพได้เฟซบุ๊กหรือสื่อสังคมออนไลน์ของท่านไปใช้ 7.พยายามเปลี่ยนรหัสผ่านเป็นระยะ และ 8.ตั้งรหัสผ่านที่สามารถคาดเดาได้ยาก
ทั้งนี้ วิธีการป้องกันการตกเป็นเหยื่อของการถูกแฮกข้อมูลในสื่อสังคมออนไลน์ที่ดีที่สุด คือ อย่าไว้ใจใครและไม่ควรให้รหัสผ่าน หรือฝากโทรศัพท์มือถือไว้กับผู้อื่น รวมทั้งไม่ควรให้ข้อมูลที่สําคัญไว้ในสื่อสังคมออนไลน์เป็นอันขาด เพื่อป้องกันความเสียหายที่อาจเกิดขึ้นได้ตลอดเวลา
*********************
รัฐบาลไทย-ข่าวทำเนียบรัฐบาล-กรมบัญชีกลางลงนามบันทึกข้อตกลงเชื่อมโยงข้อมูลทางทะเบียนรถกับกรมการขนส่งทางบก
วันพุธที่ 28 สิงหาคม 2562
กรมบัญชีกลางลงนามบันทึกข้อตกลงเชื่อมโยงข้อมูลทางทะเบียนรถกับกรมการขนส่งทางบก
กรมบัญชีกลางลงนามบันทึกข้อตกลงความร่วมมือกับกรมการขนส่งทางบก เรื่องการเชื่อมโยงข้อมูลทางทะเบียนรถผ่านระบบอิเล็กทรอนิกส์ เพื่อตรวจสอบข้อมูลและใช้ประกอบการพิจารณาผู้ประกอบการที่ขอขึ้นทะเบียนจัดลําดับชั้นผู้ประกอบการงานก่อสร้างในระบบ e-GP
กรมบัญชีกลางลงนามบันทึกข้อตกลงความร่วมมือกับกรมการขนส่งทางบก เรื่องการเชื่อมโยงข้อมูลทางทะเบียนรถผ่านระบบอิเล็กทรอนิกส์ เพื่อตรวจสอบข้อมูลและใช้ประกอบการพิจารณาผู้ประกอบการที่ขอขึ้นทะเบียนจัดลําดับชั้นผู้ประกอบการงานก่อสร้างในระบบ e-GP
นางญาณี แสงศรีจันทร์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยหลังจากลงนามบันทึกข้อตกลงความร่วมมือระหว่างกรมบัญชีกลางและกรมการขนส่งทางบกในวันนี้ (28 สิงหาคม 2562) ว่ากรมบัญชีกลางและกรมการขนส่งทางบก ได้ร่วมมือกันในการเชื่อมโยงข้อมูลและใช้ประโยชน์จากข้อมูลทางทะเบียนรถผ่านระบบอิเล็กทรอนิกส์ ซึ่งข้อมูลดังกล่าวจะนํามาใช้สําหรับตรวจสอบและยืนยันความถูกต้องของข้อมูลทางทะเบียนรถที่กรมบัญชีกลางได้รับแจ้งจากผู้ประกอบการที่ขอขึ้นทะเบียนจัดลําดับชั้นผู้ประกอบการงานก่อสร้างในระบบจัดซื้อจัดจ้างภาครัฐด้วยอิเล็กทรอนิกส์ (e-Government Procurement : e-GP) รวมทั้งนําไปใช้ประกอบการพิจารณาการขึ้นทะเบียนจัดลําดับชั้นผู้ประกอบการงานก่อสร้าง ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 อีกด้วย
สําหรับการเชื่อมโยงข้อมูลทางทะเบียนรถผ่านระบบอิเล็กทรอนิกส์ในครั้งนี้ กรมบัญชีกลางจะส่งรายละเอียดข้อมูลทางทะเบียนรถของผู้ประกอบการที่ขอขึ้นทะเบียนให้กับกรมการขนส่งทางบกทางระบบอิเล็กทรอนิกส์ เพื่อให้กรมการขนส่งทางบกตรวจสอบและยืนยันความถูกต้องของข้อมูลที่ส่งไป ซึ่งเจ้าของข้อมูลทะเบียนรถต้องให้ความยินยอมในการตรวจสอบข้อมูลดังกล่าวก่อน หลังจากนั้นกรมการขนส่งทางบกจะตรวจสอบ และยืนยันความถูกต้องของข้อมูล และจะส่งข้อมูลที่เป็นประโยชน์เพิ่มเติม สําหรับการพิจารณาผู้ประกอบการที่ขอขึ้นทะเบียนจัดลําดับชั้นผู้ประกอบการงานก่อสร้างในระบบ e-GP กลับมาที่กรมบัญชีกลางทางระบบอิเล็กทรอนิกส์เช่นเดียวกัน
โฆษกกรมบัญชีกลางกล่าวในตอนท้ายว่า การลงนามบันทึกข้อตกลงความร่วมมือระหว่างกรมบัญชีกลางและกรมการขนส่งทางบกในครั้งนี้ เป็นการสนับสนุนนโยบายของรัฐบาลตามพระราชบัญญัติการอํานวยความสะดวกในการพิจารณาอนุญาตของทางราชการ พ.ศ. 2558 เพื่ออํานวยความสะดวกและลดภาระให้แก่ประชาชน อีกทั้ง เป็นการประยุกต์ใช้ข้อมูลร่วมกันระหว่างหน่วยงานภาครัฐ ซึ่งจะทําให้การพิจารณาการขึ้นทะเบียนจัดลําดับชั้นผู้ประกอบการงานก่อสร้างของกรมบัญชีกลาง มีความรวดเร็วยิ่งขึ้น เพื่อให้เกิดประโยชน์สูงสุดแก่ผู้ประกอบการและส่วนราชการที่เกี่ยวข้องต่อไป
รัฐบาลไทย-ข่าวทำเนียบรัฐบาล-อดีตนายกรัฐมนตรีนิวซีแลนด์ เข้าพบหารือรองนายกรัฐมนตรี เนื่องในโอกาสเยือนไทย
วันจันทร์ที่ 17 ตุลาคม 2559
อดีตนายกรัฐมนตรีนิวซีแลนด์ เข้าพบหารือรองนายกรัฐมนตรี เนื่องในโอกาสเยือนไทย
วันนี้ (31 สิงหาคม 2559) เวลา 09.30 น. นายเจมส์ บี โบลเจอร์ อดีตนายกรัฐมนตรีนิวซีแลนด์ เข้าเยี่ยมคารวะรองนายกรัฐมนตรี (นายวิษณุ เครืองาม) ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีแสดงความยินดีและรู้สึกเป็นเกียรติอย่างยิ่งที่มีโอกาสได้ต้อนรับและหารือกับอดีตนายกรัฐมนตรีนิวซีแลนด์ ซึ่งการเดินทางเยือนประเทศไทยของอดีตนายกรัฐฒนตรีนิวซีแลนด์ในครั้งนี้ ถือเป็นอีกก้าวสําคัญที่จะกระชับความสัมพันธ์ระหว่างสองประเทศให้แน่นแฟ้นยิ่งขึ้น
ทั้งสองฝ่ายยังยินดีที่ปีนี้เป็นปีครบรอบ 60 ปี ความสัมพันธ์ทางการทูตระหว่างไทย-นิวซีแลนด์ และเชื่อว่าความสัมพันธ์อันแน่นแฟ้นและยาวนานของทั้งสองฝ่ายจะนําไปสู่ความร่วมมือต่าง ๆ อีกมากมาย โดยเฉพาะความร่วมมือด้านการศึกษา โดยรองนายกรัฐมนตรีกล่าวว่า ปัจจุบันมีนักเรียน นักศึกษาไทยเป็นจํานวนมาเดินทางไปศึกษาต่อที่ประเทศนิวซีแลนด์ เนื่องจากนิวซีแลนด์เป็นประเทศที่มีระบบการศึกษาดี โดยเฉพาะด้านภาษาอังกฤษ อีกทั้งยังมีสภาพแวดล้อมที่ปลอดภัยด้วย
โอกาสนี้ รองนายกรัฐมนตรี ยังได้ชี้แจงถึงสถานการณ์ในประเทศไทย ซึ่งขณะนี้ไทยอยู่ระหว่างการปฏิรูปประเทศในทุกๆ ด้าน และขอให้มั่นใจว่าประเทศไทยจะเดินหน้าตาม Roadmap ที่ได้วางไว้ ในการนําไปสู่การเลือกตั้งในช่วงปลายปี 2560 เพื่อนําประเทศเดินหน้าไปสู่ประชาธิปไตยอย่างยั่งยืน นอกจากนี้ รองนายกรัฐมนตรียังรู้สึกยินดีและขอบคุณที่นิวซีแลนด์เข้าใจสถานการณ์การเมืองของไทยและให้การสนับสนุนและช่วยเหลือไทยมาโดยตลอด
ด้านอดีตนายกรัฐมตรีนิวซีแลนด์แสดงความยินดีและหวังว่าการเลือกตั้งในประเทศไทยจะประสบความสําเร็จไปได้ด้วยดี และยืนยันที่จะส่งเสริมความร่วมมือระหว่างกันให้แน่นแฟ้นยิ่งขึ้นต่อไป